Goeie dag almal. Ek is Charmaine Hurter. Skrywer van #Bakgat resepte en ander nuus.
Bietjie meer oor myself: Ywerige kind van die Here, getroud vir 21 jaar en ma van 2 seuns (12 en 14 jaar oud). Jip, die tiener hongersnood het uiteindelik my huis ook getref. Ek spandeer ‘n groot gedeelte van die dag om hulle te voer.
My voltydse werk is huisvrou, of soos vele daarvan hou: tuisteskepper. Nie dat ‘n meer formele titel die werk minder maak nie. Ek maak skoon, was wasgoed, kook gesonde kos (meestal) en tuisskool my jongste seun. Dit alles maak my lewe vol, maar daar is 2 dinge in die lewe wat my inspireer, my passie is, my maak opstaan in die oggende.
#1 is my hart vir stukkende kindertjies. Ek help graag by ons plaaslike kinderhuis en gee Sondagskool elke week. My roeping is om vir soveel as moontlik kinders daarbuite Vader se liefde te wys en dit breek my hart om te sien hoeveel klein mensies geen identiteit het nie. Geen selfvertroue, geen liefde...
#2 natuurlik is koeke bak en versier. Daarvandaan my besigheid se naam. Bakgat! Dis kort en kragtig en ‘n klein bietjie pret. Myself opgesom in een sin. Graag sal ek so nou en dan vir julle maklike resepte wil wys, miskien met ‘n paar fotos, so laat my weet wat julle graag sal wil sien. Een van die resepte wat die meeste oor uitgevra word is beskuit. Ek kan vir julle wys hoe om dit maklik te maak. Geen fiemies. Soos ek daarvan hou.
So, julle gaan nog baie hoor van alles wat my hart laat vinniger klop, en ook soms net die gebeurtenisse wat my in my dolle gejaag net laat stilstaan, oë toemaak, dankie sê, laat dink, laat bid. Tot dan. C xxx
'n klein vonk kan 'n groot woud laat brand #nasieinspirasie
Noem My Skollie - Die Resensie
Fliekresensie: Noem My Skollie
Duur: 2.5 ure
Skrywer: John W. Fredericks
Regie: Daryne Joshua
Vervaardiger: David Max Brown
Klankbaan: Kyle Shepherd
(Geskik vir kykers vanaf 18jaar)
Kyk, dis die eerste fliek wat my binne my sitplek in die teater laat voel het ek is verseker nié veilig nie. Noem My Skollie is hard en onverskrokke, maar baie eg tot die werklikheid. Die feit dat die film gebaseer is op John W. Fredericks (die skrywer) se lewensverhaal, maak dit net meer roerend.
Na jy dié wêreld van daaglikse geweld en oorlewing op die Kaapse vlaktes en in Pollsmoor se tronk uitgebeeld gesien het, sal jy sukkel om weer op dieselfde, haai-shame-dis-darem-erg manier daar verby te ry. Gevolglik speel baie gebeure af in areas waar jy as kyker al self voetspore gelos het, en dít bring die film ook baie nader aan jou eie lewe.
AB, Gimba, Gif en Shorty is tipiese jong seuns wat in die 1960’s hul geluk uitprobeer in hul eie bende, Young Ones, totdat AB en Gimba deur die polisie gevang …
Waterproof Principle 35 - Crowded House
Graffiti Artist, Souler
Liefde is Tuis